ประกาศกรมการขนส่งทางบกประกาศกรมการขนส่งทางบกเรื่องกำหนดหลักเกณฑ์การติดตั้งกระจกกันลมหน้าและส่วนประกอบของตัวถังรถที่เป็นกระจกและกำหนดหลักเกณฑ์วิธีการและเงื่อนไขการรับรองแบบการติดตั้งกระจกกันลมหน้าและส่วนประกอบของตัวถังรถที่เป็นกระจกพ.ศ. ๒๕๕๘[๑] เพื่อให้ส่วนควบและเครื่องอุปกรณ์ของรถยนต์เกิดความปลอดภัยในการใช้งานและสอดคล้องกับมาตรฐานสากล อาศัยอำนาจตามความในข้อ ๑๑ และข้อ ๑๒แห่งกฎกระทรวงกำหนดส่วนควบและเครื่องอุปกรณ์สำหรับรถ พ.ศ. ๒๕๕๑อธิบดีกรมการขนส่งทางบกกำหนดให้กระจกกันลมหน้าและส่วนประกอบของตัวถังรถที่เป็นกระจกเป็นส่วนควบและเครื่องอุปกรณ์ที่ต้องผ่านการรับรองแบบและประกาศกำหนดหลักเกณฑ์การติดตั้งกระจกกันลมหน้าและส่วนประกอบของตัวถังรถที่เป็นกระจกและกำหนดหลักเกณฑ์วิธีการและเงื่อนไขการรับรองแบบกระจกกันลมหน้าและส่วนประกอบของตัวถังที่เป็นกระจกดังต่อไปนี้ข้อ ๑ ประกาศนี้ให้ใช้บังคับกับรถตามกฎหมายว่าด้วยรถยนต์ดังต่อไปนี้(๑) รถยนต์นั่ง (M๑) และรถยนต์บรรทุก (N๑) ซึ่งผลิต ประกอบ หรือนำเข้าเพื่อจำหน่าย(๒) รถยนต์นั่ง (M๑) และรถยนต์บรรทุก (N๑) ซึ่งผลิต ประกอบ หรือนำเข้ามาเพื่อใช้เอง มีจำนวนเกินกว่า ๓ คันต่อแบบต่อปีทั้งนี้ เว้นแต่รถกันกระสุน (Armored vehicle)ข้อ ๒ ในประกาศนี้(๑) รถยนต์นั่ง (M๑) หมายความว่ารถยนต์สี่ล้อขึ้นไปที่ผู้ผลิตออกแบบให้เป็นรถสำหรับนั่งโดยสารซึ่งมีจำนวนที่นั่งคนโดยสารรวมคนขับไม่เกิน๙ ที่นั่ง(๒) รถยนต์บรรทุก (N๑) หมายความว่ารถยนต์สี่ล้อขึ้นไปที่ผู้ผลิตออกแบบให้เป็นรถสำหรับบรรทุกมีน้ำหนักรถรวมน้ำหนักบรรทุกไม่เกิน๓,๕๐๐ กิโลกรัมและให้หมายความรวมถึงรถยนต์ที่ผู้ผลิตออกแบบให้มีพื้นที่โดยสารและพื้นที่บรรทุกอยู่ในส่วนเดียวกันและเป็นไปตามเงื่อนไขที่กำหนดไว้ในภาคผนวก ๑(๓) รถกันกระสุน (Armored vehicle) หมายความว่า รถยนต์ที่ผู้ผลิตออกแบบให้มีคุณสมบัติสำหรับกันกระสุนได้(๔) กระจกนิรภัย หมายความว่ากระจกหรือวัสดุนิรภัยอื่นใดสำหรับใช้เป็นกระจกกันลมหน้าและส่วนประกอบของตัวถังรถที่เป็นกระจกโดยผ่านกรรมวิธีการผลิตเฉพาะอย่างใดอย่างหนึ่งแบ่งได้ดังนี้(ก) กระจกอบแข็ง (Toughened - glass pane) หมายความว่ากระจกชั้นเดียวที่ผ่านกรรมวิธีพิเศษเพื่อเพิ่มความแข็งแรงทางกลและควบคุมลักษณะการแตก(ข) กระจกหลายชั้น (Laminated glass pane) หมายความว่ากระจกตั้งแต่สองแผ่นขึ้นไปนำมาประกบเข้าด้วยกันด้วยวัสดุคั่นกลางตั้งแต่หนึ่งชั้นขึ้นไปดังนี้๑) กระจกหลายชั้นธรรมดา (Ordinary laminated glass pane) หมายถึงกระจกหลายชั้นที่ประกอบด้วยกระจกธรรมดานำมาประกบเข้าด้วยกันโดยไม่มีกระจกแผ่นใดแผ่นหนึ่งผ่านกรรมวิธีพิเศษ๒) กระจกหลายชั้นผ่านกระบวนการพิเศษ (Treated laminated glass pane) หมายถึงกระจกหลายชั้นที่มีกระจกอย่างน้อยหนึ่งแผ่นผ่านกรรมวิธีพิเศษเพื่อเพิ่มความแข็งแรงทางกลและควบคุมลักษณะการแตก(ค) กระจกกึ่งพลาสติก (Glass - plastic pane) หมายความว่ากระจกหลายชั้นที่มีชั้นหนึ่งเป็นกระจกและอีกชั้นหรือหลายชั้นเป็นพลาสติกซึ่งอย่างน้อยหนึ่งชั้นทำหน้าที่เป็นวัสดุคั่นกลางและต้องอยู่ภายในเมื่อนำไปติดตั้งในรถ(ง) กระจกพลาสติก (Plastic glazing) หมายความว่า วัสดุมันวาวที่มีโพลีเมอร์อินทรีย์ (Organic polymeric substance)น้ำหนักโมเลกุลมากอย่างน้อยหนึ่งชนิดเป็นส่วนประกอบหลักซึ่งในปกติเป็นของแข็งแต่ในบางขั้นตอนการผลิตสามารถขึ้นรูปโดยการไหลเป็นผลิตภัณฑ์ได้ดังนี้๑) กระจกพลาสติกแบบแข็ง (Rigid plastic glazing) หมายความว่ากระจกพลาสติกที่ทดสอบการยืดหยุ่นแล้วการเบนในแนวดิ่งไม่เกิน ๕๐ มิลลิเมตร๒) กระจกพลาสติกแบบยืดหยุ่น (Flexible plastic glazing) หมายความว่า กระจกพลาสติกที่ทดสอบการยืดหยุ่นแล้วการเบนในแนวดิ่งเกิน๕๐ มิลลิเมตร(จ) กระจก Multi - glazed unit หมายความว่าวัสดุที่เป็นกระจกอย่างน้อยสองแผ่นที่ประกอบเข้าด้วยกันอย่างถาวรและมีช่องว่าง(๕) จุด R หรือ จุดนั่งอ้างอิง หมายความว่าจุดที่ผู้ผลิตรถออกแบบสำหรับแต่ละตำแหน่งการนั่งตามระบบแกนอ้างอิงสามมิติตามที่กำหนดไว้ในภาคผนวก ๒(๖)กระจกนิรภัยที่จำเป็นสำหรับผู้ขับรถเพื่อทัศนวิสัยในการมองเห็นด้านหน้า (Safety glazing material requisite for drivers forward field of vision) หมายความว่า กระจกนิรภัยที่ติดตั้งด้านหน้าของระนาบที่ลากผ่านจุด R ของคนขับและตั้งฉากกับระนาบกึ่งกลางตามแนวยาวของตัวรถเพื่อให้คนขับมองเห็นถนนเมื่อขับหรือเคลื่อนรถ(๗)กระจกนิรภัยที่จำเป็นสำหรับผู้ขับรถเพื่อทัศนวิสัยในการมองเห็นด้านหลัง (Safety glazing material requisite for drivers rearward field of vision) หมายความว่า กระจกนิรภัยที่ติดตั้งด้านหลังของระนาบที่ลากผ่านจุด R ของคนขับและตั้งฉากกับระนาบกึ่งกลางตามแนวยาวของตัวรถเพื่อให้คนขับมองเห็นถนนเมื่อขับหรือเคลื่อนรถ(๘)สัญลักษณ์เพิ่มเติมที่ติดที่กระจกกันลมและส่วนประกอบของตัวถังที่เป็นกระจกซึ่งผ่านการรับรองแบบแล้ว มีดังนี้(ก) กรณีเป็นกระจกกันลมหน้า๑) I สำหรับกระจกอบแข็ง (Toughened glass)๒) II สำหรับกระจกหลายชั้นธรรมดา (Ordinary laminated glass)๓) III สำหรับกระจกหลายชั้นผ่านกระบวนการพิเศษ (Treated laminated glass)๔) IV สำหรับกระจกกึ่งพลาสติก (Glass-plastic glazing)(ข) V กรณีที่กระจกนิรภัยมีปริมาณแสงผ่านน้อยกว่าร้อยละ ๗๐(ค) VI กรณีเป็นกระจก Multi-glazed unit(ง) VII ในกรณีที่เป็นกระจกอบแข็งสม่ำเสมอ (Uniformly - toughened glass) ที่สามารถใช้เป็นกระจกกันลมหน้าสำหรับรถที่มีความเร็วไม่เกิน ๔๐กิโลเมตรต่อชั่วโมง(จ) VIII ในกรณีที่เป็นกระจกพลาสติกแบบแข็ง (Rigid plastic glazing)มีสัญลักษณ์เพิ่มดังนี้๑) /A สำหรับแผ่นที่อยู่ด้านหน้า๒) /B สำหรับด้านข้าง ด้านหลัง และหลังคา๓) /Cในตำแหน่งที่ไม่มีโอกาสหรือมีโอกาสน้อยต่อการกระแทกของศีรษะ (Head impact) โดยกระจกพลาสติกแบบแข็งที่ส่งทดสอบการทนต่อการขัดถู(Abrasion test)อาจมีสัญญลักษณ์เพิ่มได้อีกดังนี้๓.๑) /L การกระจายแสงไม่เกินร้อยละ ๒เมื่อผ่านการขัดถูพื้นผิวด้านนอก ๑,๐๐๐ รอบ และไม่เกินร้อยละ๔ เมื่อผ่านการขัดถูพื้นผิวด้านใน ๑๐๐ รอบ๓.๒) /M การกระจายแสงไม่เกินร้อยละ ๑๐ เมื่อผ่านการขัดถูพื้นผิวด้านนอก๕๐๐ รอบ และไม่เกินร้อยละ ๔ เมื่อผ่านการขัดถูพื้นผิวด้านใน ๑๐๐ รอบ(ฉ) IX ในกรณีกระจกพลาสติกแบบยืดหยุ่น (Flexible plastic glazing)(ช) X ในกรณีกระจกพลาสติกแบบแข็งที่เป็น Multi - glazed unit ซึ่งมีสัญลักษณ์เพิ่มดังนี้๑) /A สำหรับแผ่นที่อยู่ด้านหน้า๒) /B สำหรับด้านข้าง ด้านหลัง และหลังคา๓) /Cในตำแหน่งที่ไม่มีโอกาสหรือมีโอกาสน้อยต่อการกระแทกของศีรษะ (Head impact)โดยกระจกพลาสติกที่ส่งทดสอบการทนต่อการขัดถูอาจมีสัญลักษณ์เพิ่มได้อีกดังนี้๓.๑) /L การกระจายแสงไม่เกินร้อยละ ๒ เมื่อผ่านการขัดถูพื้นผิวด้านนอก๑,๐๐๐ รอบ และไม่เกินร้อยละ ๔เมื่อผ่านการขัดถูพื้นผิวด้านใน ๑๐๐ รอบ๓.๒) /M การกระจายแสงไม่เกินร้อยละ ๑๐เมื่อผ่านการขัดถูพื้นผิวด้านนอก ๕๐๐ รอบ และไม่เกินร้อยละ ๔เมื่อผ่านการขัดถูพื้นผิวด้านใน ๑๐๐ รอบ(ซ) XI ในกรณีที่เป็นกระจกหลายชั้น(ฌ) XII ในกรณีที่เป็นกระจกพลาสติก(ญ) /Pในกรณีของกระจกนิรภัยที่ทำจากกระจกที่เคลือบด้านในด้วยพลาสติก(๙) แบบ หมายความว่าสิ่งที่กำหนดความเหมือนกันของสาระสำคัญเกี่ยวกับคุณสมบัติ คุณลักษณะการติดตั้งประเภท ขนาด หรือจำนวนของส่วนควบและเครื่องอุปกรณ์(๑๐) ผู้ผลิต หมายความว่า(ก) ผู้ผลิตส่วนควบและเครื่องอุปกรณ์ ซึ่งได้แก่ ผู้ที่ทำการผลิตประกอบหรือนำเข้ากระจกนิรภัย เพื่อนำมาใช้ผลิตหรือประกอบรถเพื่อจำหน่าย(ข) ผู้ผลิตรถ ซึ่งได้แก่ ผู้ที่ทำการผลิต ประกอบหรือนำเข้ารถที่ติดตั้งกระจกนิรภัย(๑๑) หน่วยงานทดสอบ หมายความว่ากรมการขนส่งทางบกหรือหน่วยงานที่กรมการขนส่งทางบกยินยอมให้ทำหน้าที่ทดสอบกระจกนิรภัยที่ติดตั้งบนรถ(๑๒) หน่วยงานตรวจสอบการผลิตให้เป็นไปตามต้นแบบ (Conformity of Production : COP) หมายความว่ากรมการขนส่งทางบกหรือหน่วยงานที่กรมการขนส่งทางบกยินยอมให้ทำหน้าที่ตรวจประเมินระบบคุณภาพการผลิตและสุ่มตรวจกระจกนิรภัยที่ติดตั้งบนรถให้เป็นไปตามต้นแบบที่ได้รับการรับรองหมวด ๑การติดตั้งกระจกกันลมหน้าและส่วนประกอบของตัวถังรถที่เป็นกระจก ข้อ ๓ กระจกกันลมหน้าและส่วนประกอบของตัวถังรถที่เป็นกระจกที่จะติดตั้งบนรถต้องผ่านการรับรองตามมาตรฐานหรือข้อกำหนดอย่างใดอย่างหนึ่งดังต่อไปนี้(๑) มาตรฐานผลิตภัณฑ์อุตสาหกรรมกระจกนิรภัยสำหรับยานยนต์ตามกฎหมายว่าด้วยมาตรฐานผลิตภัณฑ์อุตสาหกรรม(๒) ข้อกำหนดทางเทคนิคของสหประชาชาติ ข้อกำหนดที่ ๔๓ว่าด้วยเรื่องกระจกนิรภัยอนุกรมที่ ๐๐ (United Nations Regulation No. ๔๓ : Safety Glazing and Glazing Materials Series ๐๐) ขึ้นไปกรณีกระจกกันลมหน้าและส่วนประกอบของตัวถังรถยนต์ที่เป็นกระจกที่จะติดตั้งบนรถที่นำเข้าจากต่างประเทศหากมิได้เป็นไปตาม (๑) หรือ (๒) ต้องได้รับความเห็นชอบจากกรมการขนส่งทางบกข้อ ๔ การติดตั้งกระจกกันลมหน้าและส่วนประกอบของตัวถังรถที่เป็นกระจกต้องมีความมั่นคงแข็งแรงโดยอยู่ในตำแหน่งที่ให้ทัศนวิสัยที่ชัดเจนและปลอดภัยแก่ผู้โดยสารแม้จะได้รับความเค้น (Stress) จากตัวรถในขณะที่ขับขี่ปกติข้อ ๕ กระจกกันลมหน้าต้องมีคุณลักษณะ ดังต่อไปนี้(๑) กระจกกันลมหน้าต้องเป็นกระจกนิรภัยหลายชั้น (Laminated glass) ที่มีสัญลักษณ์ตามที่กำหนดในข้อ ๒ (๘)และต้องเป็นกระจกที่ผ่านการรับรองมาตรฐานหรือข้อกำหนดอย่างใดอย่างหนึ่งตามที่กำหนดในข้อ๓ สำหรับแบบรถที่จะติดตั้งเท่านั้น(๒) กระจกกันลมหน้าต้องมีปริมาณแสงผ่านไม่น้อยกว่าร้อยละ ๗๐(๓)กระจกกันลมหน้าจะต้องติดตั้งในตำแหน่งที่ถูกต้องตามจุดนั่งอ้างอิง (จุด R) ของผู้ขับรถตามที่กำหนดในข้อ ๒ (๕)ข้อ ๖ กระจกที่เป็นส่วนประกอบของตัวถังรถต้องมีคุณลักษณะดังต่อไปนี้(๑) กระจกที่จำเป็นสำหรับผู้ขับรถเพื่อทัศนวิสัยในการมองเห็นด้านหน้า(ก)เป็นกระจกนิรภัยที่จำเป็นสำหรับผู้ขับรถเพื่อทัศนวิสัยในการมองเห็นด้านหน้าตามข้อ๒ (๖) และต้องมีปริมาณแสงผ่านไม่น้อยกว่าร้อยละ ๗๐(ข) ในกรณีที่เป็นกระจกพลาสติกต้องมีสัญลักษณ์ /B/L เพิ่มตามข้อ ๒ (๘) (จ) หรือ (ช)(๒) กระจกที่จำเป็นสำหรับผู้ขับรถเพื่อทัศนวิสัยในการมองเห็นด้านหลัง(ก)เป็นกระจกนิรภัยที่จำเป็นสำหรับผู้ขับรถเพื่อทัศนวิสัยในการมองเห็นด้านหลังตามข้อ๒ (๗) และต้องมีปริมาณแสงผ่านไม่น้อยกว่าร้อยละ ๗๐ ทั้งนี้กระจกในตำแหน่งที่มีอุปกรณ์มองภาพภายนอกติดตั้งนั้นอาจยอมให้มีแสงผ่านได้น้อยกว่าร้อยละ๗๐ โดยต้องมีสัญลักษณ์ V ตามข้อ ๒ (๘) (ข)(ข) กรณีที่เป็นกระจกพลาสติกต้องมีสัญลักษณ์ A/L หรือ B/L เพิ่มตามข้อ ๒ (๘) (จ) หรือ (ช) ทั้งนี้ กระจกหลังคาพับสำหรับรถเปิดประทุนอาจใช้สัญลักษณเพิ่มเป็น /B/M แทนได้หรืออาจเป็นกระจกพลาสติกแบบยืดหยุ่นก็ได้(๓) กระจกสำหรับตำแหน่งอื่น ๆ(ก) เป็นกระจกนิรภัยต้องมีสัญลักษณ์ V ตามข้อ ๒ (๘)(ข)(ข) เป็นกระจกนิรภัยต้องมีสัญลักษณ์เพิ่มตามข้อ ๒ (๘) (จ) (ฉ) และ(ช) ทั้งนี้ห้ามใช้กระจกนิรภัยที่มีสัญลักษณ์เพิ่ม /C/L หรือ /C/M ในตำแหน่งที่มีความเสี่ยงต่อศีรษะเมื่อเกิดการกระแทกกับรถที่ใช้สำหรับขนส่งผู้โดยสาร(๔) ในกรณีกระจกพลาสติกที่ทดสอบการขัดถูตามที่กำหนดใน (๒) (ข) และ(๓) (ข)ให้ยกเว้นการทดสอบการขัดถูและแสดงสัญลักษณ์กับรถและตำแหน่งการติดตั้งดังนี้(ก) รถพยาบาล(ข) รถพ่วงที่มีคาราวาน(ค) ส่วนของหลังคารถที่เป็นกระจกหมวด ๒การรับรองแบบ ส่วนที่ ๑การยื่นคำขอ ข้อ ๗ ผู้ผลิตรถที่ประสงค์ขอรับรองแบบรถที่ติดตั้งกระจกกันลมหน้าและส่วนประกอบของตัวถังรถที่เป็นกระจกให้ยื่นคำขอณ สำนักวิศวกรรมยานยนต์ กรมการขนส่งทางบก พร้อมด้วยเอกสารหลักฐาน ดังต่อไปนี้(๑) บุคคลธรรมดา(ก) ภาพถ่ายบัตรประจำตัวประชาชน ในกรณีผู้ขอเป็นคนต่างด้าวตามกฎหมายว่าด้วยคนเข้าเมืองให้ยื่นใบสำคัญประจำตัวคนต่างด้าวพร้อมทั้งหลักฐานแสดงที่พักอาศัยในราชอาณาจักรที่ทางราชการหรือหน่วยงานของรัฐบาลต่างประเทศหรือองค์การระหว่างประเทศออกให้(ข) หนังสือมอบอำนาจในกรณีมีการมอบอำนาจพร้อมภาพถ่ายบัตรประจำตัวประชาชนของผู้มอบอำนาจและผู้รับมอบอำนาจ(ค) เอกสารแสดงข้อมูลประกอบการพิจารณา จำนวน ๓ ชุด ดังนี้๑)เอกสารแสดงข้อมูลของแบบการติดตั้งกระจกกันลมหน้าและส่วนประกอบของตัวถังรถยนต์ที่เป็นกระจกสำหรับรถตามแบบแสดงข้อมูลตามที่กำหนดไว้ในภาคผนวก๓๒) รูปวาดของโครงสร้างของรถที่มีมาตราส่วนที่เหมาะสม โดยแสดง๒.๑) ตำแหน่งของกระจกกันลมหน้าที่สัมพันธ์กับจุด R ของรถ๒.๒) มุมเอียงของกระจกกันลมหน้า๒.๓) มุมเอียงของพนักพิงหลังที่นั่ง๓) คำอธิบายทางเทคนิคของกระจกกันลมหน้าและส่วนประกอบของตัวถังรถที่เป็นกระจกโดยเฉพาะ๓.๑) วัสดุที่ใช้๓.๒) เลขที่การรับรองแบบ๓.๓) สัญลักษณ์เพิ่มใด ๆ ตามข้อ ๒ (๘)(ง)หลักฐานการตรวจสอบการติดตั้งกระจกกันลมหน้าและส่วนประกอบของตัวถังที่เป็นกระจกตามที่กำหนดไว้ในหมวด๑ (ถ้ามี)(จ) หลักฐานการประเมินระบบควบคุมคุณภาพการผลิตตามขั้นตอนการผลิตให้เป็นไปตามต้นแบบ(ถ้ามี)(ฉ)หลักฐานการผ่านการรับรองมาตรฐานหรือข้อกำหนดทางเทคนิคของการติดตั้งกระจกนิรภัย(ถ้ามี)(๒) ห้างหุ้นส่วนสามัญจดทะเบียน ห้างหุ้นส่วนจำกัด บริษัทจำกัด(ก) หนังสือรับรองการจดทะเบียนเป็นนิติบุคคล(ข) ภาพถ่ายบัตรประจำตัวประชาชนของผู้มีอำนาจลงนามในกรณีผู้มีอำนาจลงนามเป็นคนต่างด้าวตามกฎหมายว่าด้วยคนเข้าเมืองให้ยื่นใบสำคัญประจำตัวคนต่างด้าวพร้อมทั้งหลักฐานแสดงที่พักอาศัยในราชอาณาจักรที่ทางราชการหรือหน่วยงานของรัฐบาลต่างประเทศหรือองค์การระหว่างประเทศออกให้(ค) เอกสารตาม (๑) (ข) (ค) (ง) (จ) และ (ฉ)(๓) ส่วนราชการ รัฐวิสาหกิจ หรือสถาบันการศึกษา(ก) หนังสือมอบอำนาจของส่วนราชการ รัฐวิสาหกิจหรือสถาบันการศึกษาให้ดำเนินการยื่นคำขอหนังสือรับรองแบบ(ข) เอกสารตาม (๑) (ค) (ง) (จ) และ (ฉ)ส่วนที่ ๒การตรวจสอบ ข้อ ๘ เมื่อได้รับคำขอแล้วให้เจ้าหน้าที่ผู้รับคำขอตรวจสอบเอกสารให้ครบถ้วนถูกต้อง ในกรณีที่เอกสารไม่ครบถ้วนถูกต้องให้แจ้งให้ผู้ยื่นคำขอไปดำเนินการแก้ไขภายใน ๔๕ วันในกรณีที่เอกสารหลักฐานครบถ้วนถูกต้องให้ดำเนินการ ดังต่อไปนี้(๑) ตรวจสอบการติดตั้งกระจกกันลมหน้าและส่วนประกอบของตัวถังรถที่เป็นกระจก(ก)ดำเนินการตรวจสอบการติดตั้งกระจกกันลมหน้าและส่วนประกอบของตัวถังรถที่เป็นกระจกตามที่กำหนดไว้ในหมวด๑(ข)ตรวจสอบผลการทดสอบหรือตรวจสอบการติดตั้งกระจกกันลมหน้าและส่วนประกอบของตัวถังรถที่เป็นกระจกตาม(ก) ของผู้ผลิตหรือหน่วยงานทดสอบอย่างหนึ่งอย่างใดดังนี้๑)ผลการทดสอบหรือตรวจสอบของผู้ผลิตที่เป็นหน่วยงานทดสอบตามที่กำหนดไว้ในภาคผนวก ๔๒) ผลการทดสอบหรือตรวจสอบของหน่วยงานทดสอบตามที่กำหนดไว้ในภาคผนวก ๔๓)ผลการทดสอบหรือตรวจสอบของหน่วยงานทดสอบตามความตกลงว่าด้วยการรับรองข้อกำหนดทางเทคนิคของยานยนต์อุปกรณ์ และส่วนควบที่ติดตั้ง และ/หรือใช้ในยานยนต์ และเงื่อนไขสำหรับการยอมรับร่วมกันของการให้ความเห็นชอบตามข้อกำหนดทางเทคนิคค.ศ. ๑๙๕๘ ของคณะกรรมาธิการเศรษฐกิจแห่งยุโรป สหประชาชาติ๔)ผลการทดสอบหรือตรวจสอบของผู้ผลิตที่มีวิศวกรที่ได้รับมอบหมายจากกรมการขนส่งทางบกเป็นพยานในการตรวจสอบตามหลักเกณฑ์ที่กำหนดในหมวด๑ ในกรณีที่กรมการขนส่งทางบกยอมรับผลการทดสอบหรือตรวจสอบการติดตั้งกระจกกันลมหน้าและส่วนประกอบของตัวถังรถที่เป็นกระจกตาม(ข) ให้ยกเว้นการทดสอบหรือตรวจสอบตามที่กำหนดไว้ในหมวด ๑(๒) การตรวจสอบการผลิตให้เป็นไปตามต้นแบบ (Conformity of Production : COP)(ก)ดำเนินการตรวจสอบการผลิตให้เป็นไปตามต้นแบบตามที่กำหนดไว้ในภาคผนวก ๕(ข)ตรวจสอบผลการตรวจสอบการผลิตให้เป็นไปตามต้นแบบของผู้ผลิตหรือหน่วยงานตรวจสอบการผลิตให้เป็นไปตามต้นแบบอย่างใดอย่างหนึ่งดังนี้๑) ผลการตรวจสอบการผลิตให้เป็นไปตามต้นแบบของผู้ผลิตที่เป็นหน่วยงานตรวจสอบการผลิตให้เป็นไปตามต้นแบบตามที่กำหนดไว้ในภาคผนวก๔๒)ผลการตรวจสอบการผลิตให้เป็นไปตามต้นแบบของหน่วยงานตรวจสอบการผลิตให้เป็นไปตามต้นแบบตามที่กำหนดไว้ในภาคผนวก๔๓) ผลการตรวจสอบการผลิตให้เป็นไปตามต้นแบบของหน่วยงานตรวจสอบการผลิตให้เป็นไปตามต้นแบบท้ายความตกลงว่าด้วยการรับรองข้อกำหนดทางเทคนิคยานยนต์อุปกรณ์ และส่วนควบติดตั้งและ/หรือใช้ในยานยนต์และเงื่อนไขสำหรับการยอมรับร่วมกันของการให้ความเห็นชอบในข้อกำหนดทางเทคนิค ค.ศ.๑๙๕๘ ของคณะกรรมาธิการเศรษฐกิจแห่งยุโรปของสหประชาชาติ๔)ผลการตรวจสอบการผลิตให้เป็นไปตามต้นแบบของหน่วยงานตรวจสอบการผลิตให้เป็นไปตามต้นแบบที่ได้รับอนุญาตภายใต้สำนักงานคณะกรรมการแห่งชาติว่าด้วยการรับรองระบบงานโดยต้องเป็นไปตามมาตรฐานที่กำหนดในประเภทของหน่วยงานตรวจสอบการผลิตให้เป็นไปตามต้นแบบที่กำหนดไว้ในภาคผนวก๔ในกรณีที่กรมการขนส่งทางบกยอมรับผลการตรวจสอบการผลิตให้เป็นไปตามต้นแบบตาม(ข) ให้ยกเว้นการตรวจสอบการผลิตให้เป็นไปตามต้นแบบที่กำหนดไว้ในภาคผนวก ๕ส่วนที่ ๓เงื่อนไขการรับรองแบบ ข้อ ๙ การพิจารณารับรองแบบรถที่ติดตั้งกระจกกันลมหน้าและส่วนประกอบของตัวถังรถที่เป็นกระจกให้เป็นไปตามหลักเกณฑ์และเงื่อนไขดังต่อไปนี้(๑)การติดตั้งกระจกกันลมหน้าและส่วนประกอบของตัวถังรถที่เป็นกระจกต้องเป็นไปตามที่กำหนดไว้ในหมวด๑(๒)ในกรณีที่การติดตั้งกระจกกันลมหน้าและส่วนประกอบของตัวถังรถที่เป็นกระจกซึ่งผ่านการรับรองตามมาตรฐานหรือข้อกำหนดทางเทคนิคของสหประชาชาติข้อกำหนดที่ ๔๓ ว่าด้วยเรื่องกระจกนิรภัย อนุกรมที่ ๐๐ (United Nations Regulation No. ๔๓ : Safety Glazing and Glazing Materials Series ๐๐) ขึ้นไป ให้ถือว่ามีการติดตั้งเป็นไปตามประกาศนี้ข้อ ๑๐ การขอรับรองแบบรถที่ติดตั้งกระจกกันลมหน้าและส่วนประกอบของตัวถังรถที่เป็นกระจกที่ถือว่าเป็นแบบเดียวกันต้องอยู่ภายใต้เงื่อนไขดังต่อไปนี้(๑)แบบที่ขอรับรองที่ถือว่าเป็นแบบเดียวกันจะต้องไม่มีความแตกต่างในสาระสำคัญ ดังนี้(ก) ผู้ผลิตรถ(ข) แบบที่ผู้ผลิตกำหนด(ค) การออกแบบและโครงสร้างที่จำเป็น(๒)ผู้ผลิตต้องนำรถที่ติดตั้งกระจกกันลมหน้าและส่วนประกอบของตัวถังรถที่เป็นกระจกที่ขอรับรองแบบพร้อมส่งมอบให้กรมการขนส่งทางบกตรวจสอบเมื่อมีการร้องขอส่วนที่ ๔การออกหนังสือรับรองแบบ ข้อ ๑๑ ในกรณีรถที่ติดตั้งกระจกกันลมหน้าและส่วนประกอบของตัวถังรถที่เป็นกระจกเป็นไปตามที่กำหนดในหมวด๑ และผ่านการตรวจสอบการผลิตให้เป็นไปตามต้นแบบ ให้เจ้าหน้าที่ผู้รับผิดชอบนำเสนออธิบดีหรือผู้ซึ่งอธิบดีมอบหมายเพื่อออกหนังสือรับรองแบบแล้วแต่กรณีหนังสือรับรองให้เป็นไปตามแบบที่กำหนดไว้ในภาคผนวก ๖เครื่องหมายรับรองแบบในหนังสือรับรองแบบให้เป็นไปตามที่กำหนดไว้ในภาคผนวก๗ข้อ ๑๒ ในกรณีรถที่ติดตั้งกระจกกันลมหน้าและส่วนประกอบของตัวถังรถที่เป็นกระจกที่ขอรับรองแบบไม่เป็นไปตามที่กำหนดในหมวด๑ หรือไม่ผ่านการตรวจสอบการผลิตให้เป็นไปตามต้นแบบ ให้ถือว่าไม่ผ่านการรับรองแบบตามประกาศนี้และให้เจ้าหน้าที่ผู้รับผิดชอบแจ้งให้ผู้ยื่นคำขอทราบส่วนที่ ๕การตรวจสอบการผลิตให้เป็นไปตามต้นแบบที่ได้รับหนังสือรับรองแบบ ข้อ ๑๓ รถที่ได้รับการรับรองแบบการติดตั้งกระจกกันลมหน้าและส่วนประกอบของตัวถังรถที่เป็นกระจกแล้วให้มีการตรวจสอบการผลิตให้เป็นไปตามต้นแบบ ให้ใช้วิธีสุ่มตัวอย่างโดยดำเนินการตรวจสอบตามที่กำหนดไว้ในหมวด๑ ให้ดำเนินการตรวจสอบการผลิตปีละครั้งส่วนที่ ๖การแก้ไขเพิ่มเติมการรับรองแบบ ข้อ ๑๔ ในกรณีที่ผู้ผลิตที่ได้รับหนังสือรับรองแบบประสงค์จะขอแก้ไขหรือเพิ่มเติมแบบรถที่ติดตั้งกระจกกันลมหน้าและส่วนประกอบของตัวถังรถที่เป็นกระจกหรือรายละเอียดของหนังสือรับรองแบบให้ยื่นคำขอแก้ไขหรือเพิ่มเติม ณ สำนักวิศวกรรมยานยนต์ กรมการขนส่งทางบกพร้อมด้วยเอกสารหลักฐาน ดังต่อไปนี้(๑) หนังสือรับรองแบบฉบับเดิม(๒) เอกสารข้อมูลการแก้ไขเพิ่มเติม และรายงานผลการทดสอบรูปวาดหรือรูปภาพในกรณีที่ขอแก้ไขเพิ่มเติมรายละเอียดที่เกิดการลงรายการในหนังสือรับรองแบบผิดพลาดคลาดเคลื่อนให้ใช้เฉพาะหลักฐานตาม(๑)และในกรณีการขอแก้ไขเพิ่มเติมตามวรรคหนึ่งที่ไม่จำเป็นต้องพิจารณาผลทดสอบรูปวาดหรือรูปภาพให้ได้รับการยกเว้นหลักฐานรายงานผลการทดสอบรูปวาดหรือรูปภาพตาม (๒)ข้อ ๑๕ เมื่อได้รับคำขอแล้วให้เจ้าหน้าที่ผู้รับคำขอตรวจสอบเอกสารหลักฐานให้ครบถ้วนถูกต้อง ในกรณีที่เอกสารไม่ครบถ้วนถูกต้องให้แจ้งผู้ยื่นคำขอไปดำเนินการแก้ไขภายใน๓๐ วันและในกรณีที่เอกสารครบถ้วนถูกต้องให้ดำเนินการ ดังต่อไปนี้(๑) การขอแก้ไขเพิ่มเติมข้อผิดพลาดในการออกหนังสือรับรองแบบ เช่นลงรายละเอียดผิดพลาดให้เจ้าหน้าที่ตรวจสอบข้อผิดพลาดตามคำขอหากเห็นว่ามีรายการผิดพลาดจริงให้แก้ไขรายการในหนังสือรับรองแบบให้ถูกต้องพร้อมลงลายมือชื่อผู้ทำการแก้ไขและวันที่กำกับไว้ในรายการที่มีการแก้ไขหากเห็นว่ารายละเอียดของหนังสือรับรองแบบถูกต้องแล้วให้ชี้แจงหรือแจ้งเป็นหนังสือให้ผู้ยื่นคำขอทราบ(๒)การขอแก้ไขหรือเพิ่มเติมแบบรถที่ติดตั้งกระจกกันลมหน้าและส่วนประกอบของตัวถังรถที่เป็นกระจกให้เจ้าหน้าที่ตรวจสอบการขอแก้ไขเพิ่มเติมดังกล่าวว่าจำเป็นต้องดำเนินการทดสอบหรือไม่แล้วดำเนินการดังนี้(ก) กรณีการแก้ไขเพิ่มเติมที่ไม่ต้องทำการทดสอบให้พิจารณาความถูกต้องของข้อมูลที่ประกอบการแก้ไขเพิ่มเติมหากเห็นว่าถูกต้องให้ดำเนินการแก้ไขเพิ่มเติมเอกสารท้ายหนังสือรับรองแบบพร้อมทั้งลงลายมือชื่อผู้ทำการแก้ไขและวันที่กำกับไว้ในรายการที่มีการแก้ไข(ข) กรณีการแก้ไขเพิ่มเติมที่ต้องมีการทดสอบให้พิจารณาความถูกต้องของข้อมูลที่ประกอบการแก้ไขเพิ่มเติมและดำเนินการตามข้อ ๑๒และเมื่อดำเนินการเรียบร้อยแล้ว ปรากฏว่า เอกสารและผลการทดสอบครบถ้วนถูกต้องให้ดำเนินการออกหนังสือรับรองแบบฉบับใหม่ให้กับผู้ยื่นคำขอต่อไปส่วนที่ ๗การยกเลิกการติดตั้ง ข้อ ๑๖ ในกรณีที่ผู้ผลิตที่ได้รับหนังสือรับรองแบบประสงค์จะยกเลิกการติดตั้งกระจกนิรภัยสำหรับรถตามแบบที่ได้รับการรับรองไว้แล้วให้แจ้งรายละเอียดเกี่ยวกับการเลิกการติดตั้งเป็นหนังสือให้กรมการขนส่งทางบกทราบส่วนที่ ๘การกำกับดูแลผู้ผลิตที่ได้รับหนังสือรับรองแบบ ข้อ ๑๗ ผู้ผลิตที่ได้รับหนังสือรับรองแบบต้องอำนวยความสะดวกให้แก่อธิบดีหรือผู้ที่อธิบดีมอบหมายเข้าทำการตรวจสอบกระบวนการติดตั้งตลอดจนปฏิบัติตามประกาศนี้ณ โรงงานผลิต โรงงานประกอบคลังสินค้า หรือสถานที่ทำการทดสอบข้อ ๑๘ เมื่อปรากฏว่าผู้ผลิตที่ได้รับหนังสือรับรองแบบผู้ใดไม่ปฏิบัติตามตามหลักเกณฑ์วิธีการ และเงื่อนไขที่กำหนดในประกาศนี้หรือเจตนาทุจริตหรือจงใจยื่นเอกสารข้อมูลที่เป็นเท็จหรือปลอมแปลงเอกสารข้อมูลในการขอรับรองแบบให้กรมการขนส่งทางบกมีอำนาจตักเตือน ระงับใช้หนังสือรับรองแบบชั่วคราวหรือเพิกถอนหนังสือรับรองแบบตามควรแก่กรณีส่วนที่ ๙การอุทธรณ์ ข้อ ๑๙ ผู้ผลิตที่ได้รับหนังสือรับรองแบบซึ่งถูกระงับใช้หนังสือรับรองแบบชั่วคราวหรือถูกสั่งเพิกถอนหนังสือรับรองแบบมีสิทธิอุทธรณ์เป็นหนังสือต่ออธิบดีได้ภายใน๑๕ วัน นับแต่ได้รับแจ้งการระงับใช้หนังสือรับรองแบบชั่วคราวหรือเพิกถอนโดยระบุข้อโต้แย้งและข้อเท็จจริงหรือข้อกฎหมายที่อ้างอิงประกอบคำขอด้วยและให้นำหลักเกณฑ์วิธีการ และเงื่อนไขเกี่ยวกับการอุทธรณ์ตามกฎหมายว่าด้วยวิธีปฏิบัติราชการทางปกครองมาใช้บังคับทั้งนี้การอุทธรณ์ดังกล่าวไม่เป็นการทุเลาการบังคับตามคำสั่งระงับใช้หนังสือรับรองแบบชั่วคราวหรือคำสั่งเพิกถอนหนังสือรับรองแบบหมวด ๓การบังคับใช้ ข้อ ๒๐ ผู้ผลิตรถที่ติดตั้งกระจกกันลมหน้าและส่วนประกอบของตัวถังรถที่เป็นกระจกต้องดำเนินการให้เป็นไปตามประกาศนี้ภายใต้ระยะเวลาดังต่อไปนี้(๑)แบบรถที่ติดตั้งกระจกกันลมหน้าและส่วนประกอบของตัวถังรถที่เป็นกระจกที่มีขึ้นในวันหรือหลังจากวันที่๑ มกราคม ๒๕๖๑ ผู้ผลิตต้องดำเนินการให้เป็นไปตามประกาศนี้(๒) แบบรถที่ติดตั้งกระจกกันลมหน้าและส่วนประกอบของตัวถังรถที่เป็นกระจกที่มีอยู่ก่อนวันที่๑ มกราคม ๒๕๖๑ ให้ผลิตหรือนำเข้าได้ต่อไปไม่เกินวันที่ ๓๑ ธันวาคม ๒๕๖๒เมื่อพ้นกำหนดเวลาดังกล่าว ผู้ผลิตต้องดำเนินการให้เป็นไปตามประกาศนี้ประกาศณ วันที่ ๔ สิงหาคม พ.ศ. ๒๕๕๘ธีระพงษ์รอดประเสริฐอธิบดีกรมการขนส่งทางบก[เอกสารแนบท้าย]๑. ภาคผนวก ๑ เงื่อนไขการจัดประเภทรถยนต์บรรทุก (N๑)๒. ภาคผนวก ๒ วิธีกำหนดจุด H และมุมลำตัวจริง (Actual torso angle) สำหรับตำแหน่งการนั่งในรถ๓. ภาคผนวก ๒.๑ คำอธิบายของ Three-Dimensional H Point Machine* (๓D-H machine)๔. ภาคผนวก ๒.๒ ระบบอ้างอิงสามมิติ๕. ภาคผนวก ๒.๓ข้อมูลอ้างอิงของตำแหน่งการนั่ง๖. ภาคผนวก ๓ แบบแสดงข้อมูล๗. ภาคผนวก ๔เงื่อนไขในการยอมรับผลการทดสอบหรือตรวจสอบหรือผลการตรวจสอบการผลิตให้เป็นไปตามต้นแบบ๘. ภาคผนวก ๕การตรวจสอบการผลิตให้เป็นไปตามต้นแบบ (Conformity of Production: COP)๙. ภาคผนวก ๖ แบบหนังสือรับรองแบบ๑๐. ภาคผนวก ๗เครื่องหมายการรับรองแบบการติดตั้งกระจกกันลมหน้าและส่วนประกอบของตัวถังรถที่เป็นกระจก(ดูข้อมูลจากภาพกฎหมาย)ปริยานุช/ผู้จัดทำ๒๖ สิงหาคม๒๕๕๘วริญา/ผู้ตรวจ๒๖ สิงหาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๙๓ ง/หน้า ๑๑/๒๑ สิงหาคม ๒๕๕๘